cyanic-selkie/wikianc huggingface dataset:
Pavel Pavel
Biografio kaj Paskinsulo
Pavel Pavel kun 17 strakonicaj amikoj kreis 12-tunan provstatuon el betono kaj aŭtune en la jaro 1982 ili ĝin sukcese ekmovis. En la jaro 1985 li skribis al fama etnologo kaj vojaĝisto Thor Heyerdahl pri la sukcesa strakonica eksperimento. Heyerdahl akceptis la junan inĝenieron je propra ekspedicio al Paskinsulo. En la jaro 1986 tie efektiviĝis sukcesaj eksperimentoj kun moai kaj la juna inĝeniero solvis ilian transportmisteron - statuon, por kies translokigo Heyerdahl antaŭe supozis bezoni kelkcent homojn, li sukcesis "irigi" nur helpe de 17 personoj kaj kelkaj ŝnuregoj. Ekde tiu tempo vizitis Pavel Pavel Paskinsulon ankoraŭ trifoje. Dum la vizito en la jaro 2003 li lokigis kvar memortabuletojn en lokan muzeon. Temas pri bronzaj tabuletoj en la hispana, angla, rapa-nui kaj ĉeĥa lingvoj. Tie oni povas informiĝi pri translokigo de la statuoj fare de Pavel Pavel. Longtempe li laboras kiel entreprenisto-specialisto pri translokado de la objektoj. En la jaroj 1983 (kaj post interveno de vandaloj denove en 2003) li kun kunlaborantoj lokis 30tunan ŝancelŝtonon (ĉeĥe viklan) en sudbohemia vilaĝo Kadov ĉe Blatná (la plej konatan tiuspecan ŝtonon en Ĉeĥio). Plu li translokis kvar historiajn fojntenejojn en Mokrá Louka apud Třeboň post inundoj en la jaro 2002.
Krome li vojaĝis tra Sud-Ameriko, vizitante Ĉilion, Peruon, Bolivion kaj Meksikon. Konata estas lia esploro pri transportado de ŝtonoj el ŝtonminejo al la sankta loko Tiwanaku fare de indianoj apud la Lago Titikako. La projekto restis nefinita pro manko de mono. La kompletan dokumentaron pri la esploro li tiam lasis en la Muzeo Tiwanaku.
Frigyes Fülöp Balla
BALLA Frigyes Fülöp estis hungara pentristo naskita en Magyarpécska la 5-an de februaro 1871 kaj mortinta la 5-an de decembro1937 en Arado.
Kariero
Balla studis en Vieno, li studvojaĝis en Italio, Parizo, Munkeno. Li instruis en la artistlernejo Pál Böhm de Arado. Li pentris ĝenrojn kaj portretojn en naturalista stilo.
Junularo Esperantista Pakistana (JEP)
Junularo Esperantista Pakistana (JEP) estas la organizaĵo kiu oficiale reprezentas la junajn pakistajn esperantistojn. Ĝi estis fondita en 2011 kaj estas en 2012 - 2013 jarlaborplano de Tutmonda Esperantista Junulara Organizo (TEJO) farigi ĝin landa sekcio de TEJO.
Adreso: House No. BV III-S3, 3Near M.C. High School, 39100 Nankana Sahib, Pakistan (Pakistano)
Kontaktnumero: +92-313-5363211
Retadreso: jepoficejo@gmail.com
Gogolin
Gogolin (pole kaj germane same) estas urbo en la provinco Opolio de Pollando, kiu laŭ la stato de havis loĝantaron de urbanoj, kio egalas al loĝdenso de  homoj/km². Ĝi apartenas al samnoma komunumo en distrikto Krapkowice. Ĝis la jaro 1945 la urbo apartenis al Germanio kaj havis plejparte germanlingvan loĝantaron, kiu estis forpelita ĝis la jaro 1947. Ĝin anstataŭis poloj el pli orientaj regionoj.
Junularo Esperantista Pakistana (JEP)
Prezidanto: Adeel Mahmood Butt (fondinto de JEP)
Vic-prezidanto: Aziz Ahmad
Sekretario: Farrukh Ikhlaq
Membroj: 10
Gniezno
Gniezno estas urbo en Grandpollandode Pollando. Ĝi apartenas al samnoma komunumo kaj estas la administra centro de ankaŭ samnoma distrikto Gniezno. En en la urbo vivis. Ĝi estis la urbo de Sankta Adalberto kaj reĝa urbo de Krono de la Regno de Pollando.
Deveno de la nomo
Laŭ legendo nomo de la urbo devenas de la pola vorto „gniazdo” (nesto) kaj „gnieździć się” (nestiĝi) kaj estas ligita kun legendo pri ekesto de la pola ŝtato. Unu el la unuaj mencioj pri la loko Gnesin urbs, Gnesni suburbium kaj Gnesen enmetis en la latina kroniko Thietmari merseburgiensis episcopi chronicon verkita en la jaroj 1012-1018 la episkopo de Merseburg kaj kronikisto Thietmar von Merseburg.
Manuel Scorza
Manuel SCORZA (Limo, 9-an de septembro de 1928 - Madrido, 27-an de novembro de 1983) estis perua romanisto kaj poeto de la Generacio de 1960, apartenanta al la perua Indiĝenismo aŭ Novindiĝenismo, kune kun siaj samlandanoj Ciro Alegría kaj José María Arguedas. En liaj verkoj aperas la kulturo kaj problemaro de la indiĝena loĝantaro perua kiel unu el plej gravaj ingrediencoj.
Ekskaliburo
Ekskaliburo (En la angla Excalibur; en la kimra, Caledfwlch; en la kornvala, Calesvol (en moderna kornvala: Kalesvolgh); en la bretona, Kaledvoulc'h; kaj en la latina, Caliburnus) estis la legenda glavo de Reĝo Arturo.
Iuj verkistoj diris ke Arturo eltiris Excalibur el ŝtono, tion kion nur la vera reĝo povus fari, dum turniro ĉe Londono, kaj pro tio iĝis reĝo. Aliaj, ke la Damo de la Lago donis ĝin al Arturo post kiam li iĝis reĝo. Laŭ pluraj versioj de la legendo, kiam li estis mortanta Arturo komandis Bedivere ĵeti Excalibur en la lagon el kiu ĝi venis, kaj brako de Damo leviĝis el la akvo por kapti ĝin.
Laŭ multaj verkistoj, la glavo estis ambaŭflanke gravurata: sur unu flanko estis la vortoj "Prenu min"; sur la alia, "Forĵetu min". La klingo forte brilis, tiom kiom tridek torĉoj, kaj blindigis la malamikojn de Arturo. La ingo de Excalibur povis protekti kontraŭ vundoj. Iuj diris ke la Feino Morgane ŝtelis la ingon kaj ĵetis ĝin en lagon: ĝi neniam plu videblis.
(16440) 1989 EN5
(16440) 1989 EN5 estas asteroido de la asteroida zono malkovrita la de la aŭstralia astronomo Robert H. McNaught elde la Observatorio de Siding Spring, apud Coonabarabran en Novsudkimrio (Aŭstralio).
Vojevodio Chełm
Vojevodio Chełm estis pola distrikto, regiono en orienta Pollando inter 1975-1998. Ĝi estis fondita en 1975 kun areo de 3866 km² kaj ĉirkaŭ 250.000 loĝantoj. Ĝin limis oriente Belorusio, Ukrainio, sude vojevodio Zamorci, okcidente vojevodio Lublin, norde vojevodio de Biaja-Podlaskai. Oriente fluas la limrivero Bug, pliaj riveroj estas Wieprz, Udal kaj Siennica.
Dum la dua mondmilito, la nazioj establis neniigejon en vilaĝo Sobibór, kie ili murdis ĉirkaŭ 250.000 judojn kaj aliajn malamikojn de la nazioj.
La vojevodio estis administre fandita al vojevodio Lublin en 1998.
Ed Robertson
Ed Robertson estas skota esperantisto (esperantistiĝis 1989). Li estas redaktoro de Esperanto en Skotlando depost 2001 kaj kunlaboranto de la magazino Monato.
Kantono Scott (Kansaso)
La kantono Scott (Scott County) estas kantono de Usono en la subŝtato Kansaso. La administra centro estas la urbo . La kantono estis fondita la.
Laŭ la stato de la jaro en la kantono vivis  sur areo de  kvadrataj kilometroj, kio rezultigas loĝdenson de  loĝantoj/km².
Ed Robertson
En 1996 li inventis la planlingvon Dunia.
Dija triangulo
Dija triangulo (ĉeĥe: Dyjský trojúhelník) (ankaŭ Moravia-dija triangulo, ĉeĥe: Moravsko-dyjský trojúhelník, dum la Unua respubliko Ĉedija korno, ĉeĥe: Podyjský roh) estas teritorio en Ĉeĥio kun areo 30 km² etendiĝanta sur la plej suda terangulo de Moravio, apud kunfuejo de riveroj Dijo kun Moravo, kreanta la plej sudajn partojn de la katastroj de urboj Břeclav kaj Lanžhot. Dija triangulo iam estas alvicigata al Valticio, sed kun kiu ĝi teritorie ne koneksas, sed malgraŭ tuo ĝi partoprenis kun ĝi similajn sortojn, ĉar ambaŭkaze temis pri unu el tri teritorioj almembrigitaj el Aŭstrio al Ĉeĥoslovakio en la jaro 1920.
Dija triangulo estas apudrivera ebenaĵo kun praarbara ĉerivera arbaro nomata Moravia Amazonio, kiu ne estas enloĝigita. La regiono estas el vidpunkto de biodiverseco prikonsiderata kiel unu el la plej valoraj en Mez-Eŭropo, sed la nuna mastrumado havas por ĉi tiea ĉerivera komplekso tre negativan falon. Laregiono estas enskribita en liston de UNESCO, ĝi estas konsisto de Ramsar-Interkonsento kaj ĝi estas markata kiel eŭrope signifa loko, sed spite al sia nedisputebla bilogia kaj socia signifo ĝi ne uzas ĝis nun ŝtatan protekton, kiu evizus neniigadon de ĉi tiea pejzaĝo elflanke de ŝtata entrepreno Arbaroj de ĈR.
Historia resumo
Ĝis la jaro 1041 temis pri parto de Moravio. Sed tiun jaron tiun ĉi teritorion perdis Břetislav la 1-a kaj ĝi sekve fariĝis konsisto de Orienta Markio, pli poste konsisto de Malsupra Aŭstrio. Al Ĉeĥoslovakio tiuu ĉi teritorioestis alligita en la jaro 1920, samtempe ĝi estis realligita al Moravio kaj en ties kadro enmembrigita en politikan distrikton Hodonín kaj juĝeja distrikto Břeclav. Ĝis la jaro 1920 temis pri partoj de katastroj de la malsupraaŭstriaj municipoj Bernhardsthal (ĉeĥe: Pernitál), Hohenau an der March (ĉeĥe: Cáhnov) kaj Rabensburg (ĉeĥe: Ranšpurk). En la jaroj 1928–1938 ĝi estis konsisto de Lando moraviasilezia, dum kio la aparteneco al la municipoj kaj al la politikaj kaj la juĝejaj distriktoj restis netuŝita. Post la subskribo de Munkena interkonsento estis en oktobro de 1938 la tuta Dija triangulo okupita fare de nazia Germanio kaj en ties kadro enmembrigita en la tn. Sudetgermanajn teritoriojn. Sekve en la periodo ekde la 15-a ĝis la 30-a de aprilo 1939 konsisto de Landa hetmanujo Malsupra Danubio, ŝanĝita al la 1-a de majo 1939 en Regnan govion Malsupra Danubio (germane: Reichsgau Niederdonau). Kiel konsisto de tiu ĉi tutaĵo restis tiu ĉi regiono ĝis liberigo de Ĉeĥoslovakio en la jaro 1945, kiam okazis renovigo de la ŝtataj administraj rilatoj el la tempo antaŭ Munkena interkonsento kaj per tio ankaŭ redono de teritorio al Ĉeĥoslovakio. La saman evoluon, kiun havis Dija triangulo en la jaroj 1938–1945, havis en tiu ĉi periodo ankaŭ regiono najbaranta kun ĝi en la nordo, ĉar la nazia Germanio aneksis en la moderna distrikto Břeclav multe pli grandan teritorion. En la jaroj 1945–1948 Dija triangulo estis denove konsisto de lando Moraviasilezia, samkiel ĉiuj malpli superaj administraj tutaĵoj el la tempo antaŭ la jaro 1938. Ekde la 1-a de januaro 1949 ĝi estas konsisto de distrikto Břeclav, de komence ĝis la jaro 1960 konsisto de Regiono Brno, poste ekde la jaro 1960 konsisto de Sudmoravia regiono. En la tempo de komunisma reĝimo okazis sur la teritorio de Dija triangulo reguligo de la katastra limo inter Břeclav kaj Lanžhot. Dum socialismo la regiono estis samtempe konsisto de al publiko nealirebla limregiona zono. En la jaro 1997 Dijan triangulon tuŝis reguligo de la ŝtatlimo kun Slovakio, en la jaro 2011 poste reguligo de la limo kun Aŭstrio.
Hemsbünde
Hemsbünde estas komunumo en Germanio. Ĝi troviĝas en la distrikto Rotenburg (Wümme) de la federacia lando Malsupra Saksio. Fine de la komunumo havis  loĝantojn. Ĝi apartenas al la metropola regiono Hamburgo, ne al la najbara metropola regiono Bremeno-Oldenburgo, kvankam la regiono situas pli-malpli mezvoje inter Bremeno kaj Hamburgo kaj ekonomie orientiĝas al ambaŭ urboj kaj ties metropolaj regionoj.
Bernalda
Bernalda estas komunumo de Italio. Ĝi apartenas al la regiono Basilikato kaj al la provinco Matero. Fine de en la komunumo vivis. Najbaraj komunumoj estas Ginosa (TA), Montescaglioso kaj Pisticci.
František Gellner
František GELLNER (naskiĝis la 19-an de junio 1881 en Mladá Boleslav - mortis verŝajne septembre 1914 en Galicio) estis ĉeĥa verkisto, poeto kaj karikaturisto.
Filo de juda komercisto, studis teknikumon kaj ministan akademion. Antaŭ la unua mondmilito li apartenis al pragaj anarkiistoj kaj bohemianoj. Pentradon li studis en Munkeno, Parizo kaj Dresdeno. Kontribuis per karikaturo al multaj gazetoj, fine li trovis laboron en redaktejo de Lidové noviny (Popola ĵurnalo) en Brno. Li malaperis 33-jara dum la unua mondmilito.
Orienta Patrinmontaro
Oienta Patrinmontaro aŭ Orienta Sierra Madre (aŭ tute en hispana : Sierra Madre Oriental) estas montaro en nordorienta Meksiko.
Priskribo
La marborda meksik-golfa ebenaĵo situas oriente de la Sierra, inter la montaro kaj la Meksika Golfo marbordo. Meksika Altebenaĵo, kiu havas averaĝan altitudon de 1 100 metroj, troviĝas inter Orienta Patrinmontaro kaj Okcidenta Patrinmontaro pli fore okcidenten.
La klimato de Orienta Patrinmontaro estas pli seka ol tiu de la pluvarbaraj areoj pli fore suden en Meksiko.
Ĉefaj plej altaj pintoj
La plej alta punkto Cerro San Rafael, je 3700 metroj super marnivelo, estas la plej alta punkto de Orienta Patrinmontaro kaj de la subŝtato Koaŭilo, kaj la dua en Meksiko pri la izolitaj montoj.
Tell Zeidan
La urbo ekzistis de ĉ. 5500 ĝis 4000 a.K., la loĝantoj okupiĝis pri metiado de kupraĵoj, obsidianoj, pri komercado, potfarado. En tiu kulturo jam dividiĝis riĉuloj kaj malriĉuloj. La riĉuloj sigelis siajn posedaĵojn.
Orienta Patrinmontaro
Ekologio
Tiu longa kaj granda montaroĉeno estas fama por sia abunda biodiverseco kaj granda nombro de endemiaj specioj de plantoj kaj bestioj, ekde la seka nordo ĝis la pli humida sudo. La Pinaroj-kverkaroj de Orienta Sierra Madre troviĝas alt-altitude, inter 1 000 kaj 3 500 metroj super marnivelo. Oriente, la tamaŭlipasaj kserofitaroj kovras la pli malaltajn deklivojn en Novleono kaj norda Tamaŭlipaso, dum la verakrucaj humidaj arbaroj okupas la pli malaltajn deklivojn de la centra montaro, kaj la orienta kaj suda fino de la ĉeno gastigas la verakrucajn montarbarojn. Okcidente de la montaro, la Meksika Altebenaĵo hejmigas dezertojn kaj kserofitarojn, inkluzive de Ĉiuaŭa Dezerto al nordo, la centr-altebenaĵaj kserofitaroj je la centra parto de la altebenaĵo, kaj la centra-meksikaj kserofitaroj je la suda altebenaĵo.
Tell Zeidan
La arĥeologiejo etendiĝas sur 12,5 ha, usona-siria sciencista grupo esploras la areon ekde 2008, gvidata de Gil Stein.
Orienta Patrinmontaro
Ekologio
Multo de la plantaro kaj bestaro ankaŭ troviĝas en Okcidenta Patrinmontaro, kiu estas paralela al tiu montaro laŭlonge de okcidenta Meksiko.
Flaŭro
Pinaroj-kverkaroj estas superregataj de pluraj specioj de pinoj, kiaj Pinus nelsonii, P. cembroides, P. pseudostrobus, kaj P. arizonica, kaj de kverkoj, kiaj Quercus castanea kaj Q. affinis. Kserofitaroj estas karakterizitaj de arbedoj, arbetoj, kaktoj, kaj sukulentoj. Montara arbustaro troviĝas super 1 700 m kaj hejmigas speciojn de la genroj kverko, arbuto, Yucca ( agavacoj ), Cercocarpus (rozacoj) kaj Bauhinia (fabacoj). Arbedaroj troviĝas sub 2 000 m kaj ili konsistas el plantoj kiuj altas 3 ĝis 5 m kiaj Helietta parvifolia, Neopringlea integrifolia kaj Acacia spp. . La kanopeo de humidaj arbaroj estas superregataj de arboj kiuj altas ĝis 30 metroj, inkluzive  de Brosimum alicastrum, Manilkara zapota, Celtis monoica, Bursera simaruba, Dendropanax arboreus, kaj Sideroxylon capiri.
Faŭno
Birdoj de la arbaro inkluzivas meksikan paruan, Cyrtonyx montezumae (Odontophoridae), Picoides stricklandi (pegedoj), Buteo abonotatus (akcipitredoj) kaj plurajn speciojn de korvedoj.
La koaŭilaj pinaroj-kverkaroj estas parto de la migrada vojo de Danaus plexippus.
Minacoj kaj konservado
La originaj vivejoj estas severe reduktitaj per senarbarigo por paŝtado kaj arbarekspluatado dum jarcentoj. Protektitaj areoj inkluzivas Nacian Parkon Cumbres de Monterrey en Meksiko kaj Nacian Parkon Big Bend en Teksaso.
Tibor Talpassy
TALPASSY Tibor (talpaŝi), ĝis 1945 Kabdebó estis hungara verkisto, poeto naskita en Gyergyótölgyes la 1-an de septembro 1904 kaj mortinta en Budapeŝto la 5-an de marto 1988.
Biografio
Tibor Talpassy pristudis juron por du jaroj en Peĉo kaj pli poste li iĝis poŝtficisto, ĵurnalisto, kunlaboranto de Endre Bajcsy-Zsilinszky. Ekde 1945 li laboris en ministerio por kooperativaj aferoj, ekde 1949 li subtenis sin per okazaj laboroj. Ekde 1952 li estis entreprena produktgvidanto. Li pensiuliĝis en 1962
Afikso
La afiksoj aŭ kroĉaĵoj kombinite kun radikoj estas elementoj kiuj servas por formi kunmeetaĵojn. Kompare kun la ĝeneralaj vortfaraj reguloj validaj por la radikoj, ili sekvas diversmaniere specialajn regulojn en la vortfarado.
La afiksojn eblas rigardi kiel specon de radikoj. Ili estas tradicie kaj ĉi tie aparte klasataj, ĉar ili uziĝas unuavice kiel vortfariloj (kune kun normalaj radikoj), kaj ĉar ili uziĝas vortfare laŭ specialaj reguloj, kiuj ne validas por normalaj radikoj. Iuj kondutas tiam baze kiel normalaj radikoj, sed kun diversspecaj aldonaj limigaj principoj: Tiajn afiksojn oni nomas ofte "afiksoidoj". Kelkaj tamen kondutas en tute aparta maniero, kiu klare distingigas ilin disde normalaj radikoj: Tiajn afiksojn oni povas nomi "veraj afiksoj". Sed ĉiuj afiksoj (krom iuj neoficalaj marĝenaj afiksoj) uziĝas ankaŭ neafikse tute kiel radikoj (ekz. "malo", "eksa", "eta", "igi").
Rimarku, ke kiel afiksoj ne klasiĝu t.n. pseŭdoafiksoj (eksafiksoj), kiuj ne estas veraj Esperantaj lingvoelementoj, sed nuraj radikopartoj (afiksoj aŭ radikoj en la origina lingvo).
La afiksoj disklasiĝas laŭ siaj kutimaj pozicioj en kunmetaĵoj: antaŭ aŭ post radikoj:
Estas ankaŭ lingvoj en kiuj ekzistas infiksoj aŭ cirkumfiksoj: Infiksoj estas aligitaj enen en vorto, dum cirkumfiksoj aŭ ĉirkaŭfiksoj aligitas en du partoj ĉirkaŭ vorton.
Ileana Schrøder
Ileana SCHRØDER estas dana esperantisto kiu devenas el Kroatio, estinta Jugoslavio. Ŝi estis prezidanto de la Dana Esperanto-Asocio de 2002 ĝis 2016. Ŝi ankaŭ estas komitatano de la Komitato de UEA ekde 2002. Ŝi lernis en Copenhagen Business School.
Ferenc Horusitzky
Ferenc Horusitzky [horuŝucki], laŭ hungarlingve kutima nomordo (kaj pli komplete) Horusitzky Ferenc Nándor estis hungara geologo, profesoro. Lia patro estis Henrik Horusitzky, lia frato estis Zoltán Horusitzky.
Ferenc Horusitzky naskiĝis la  en Budapeŝto. Li mortis la en Budapeŝto.
Natura Parko Madejro
Referencoj
32.75°N, -17°W
Ludkampo
Ludkampo (ankaŭ ludokampo, ludejo) karakterizas areon de certa grandeco por (ĉefe) teamaj sportoj, aparte por la plimulto de pilkoludoj.
futbalkampo
Internacia normo priskribas jene:
La futbala ludkampo estas ebena rektangulo sen iaj obstakloj. Normale la grundo estas laŭeble uniforma falĉita razeno, en raraj kazoj oni ludas sur "malmola grundo" aŭ sur "artefarita razeno".
La mezuro por internaciaj matĉoj: La mallongaj flankoj (golejlinio, bazlinio) estu inter 64 kaj 75 metrojn longaj, la longaj flankoj (flanklinio) estu inter 100 kaj 110 metrojn longaj. Plej ofta grandeco: 68 oble 105 m.
La ludkampaj linioj estu markitaj per blanka koloro (kutime kreto), la linioj larĝu maksimume 12 centimetrojn. Krom la eksteraj flankoj estu markitaj: la centra linio, la ekluda cirklo en diametro de 9,15 m ĉirkaŭ la ekluda punkto, la penalareo kun parta cirklo (diametro: 9,15 m), la goleja areo kaj la kornera kvaroncirklo (diametro: 1 m).
La kvar anguloj estu markitaj per stango kun flago. (La stango havu alton de minimume 1,50 metroj kaj nepre ne estu pinta).
Meze de la mallongaj flankoj troviĝas la golejo el du fostoj kaj translato kaj goleja reto. La distanco inter la enaj randoj de la fostoj estu 7,32 m (=8 jardoj), la suba rando de la translato estu en alto de 2,44 metroj (= 8 futoj). Fostoj kaj translato estu blankaj aŭ arĝentkoloraj
Lajos Somlai
Lajos Somlai [lajoŝ ŝomlai], laŭ hungarlingve kutima nomordo Somlai Lajos estas hungara pentristo, skulptisto, instruisto. Lajos Somlai naskiĝis la en Vácduka.
Biografio
Lajos Somlai abiturientis en kalvinana gimnazio de Karcag, poste li akiris diplomon en Pedagogia Altlernejo Gyula Juhász. Li edziĝis kaj vivas en Gyöngyös. Li instruas ne nur en lernejo, sed ankaŭ en la urba pentrista rondo. Li pentras pejzaĝojn kaj aĵpentraĵojn, pli malofte skulptas el ŝtonoj kaj argiloj.
Internacia lingvistika olimpiado
Internacia lingvistika olimpiado (IOL) estas ĉiujara konkurado pri teoria, matematika kaj aplikebla lingvistiko inter mezlernejanoj. Oni aranĝas ĝin ekde la 2003 jaro iniciate de rusaj lingvistoj, kiuj jam dum multaj jaroj aranĝas en Rusio similan olimpiadon (la Moskva libera tradicia olimpiado pri lingvistiko kaj matematiko).
Konkurado
La konkurado konsistas el du partoj: tiu persona kaj tiu teama.
La unua estas la persona konkurado. Ĝi daŭras ses horojn. Ĉiu partoprenanto devas solvi kvin lingvistikajn problemojn kaj skribi ilin sur papero. Ĉiu problemo estas tradukita al la denaska lingvo de ĉiu partoprenanto, kaj pro tio oni elpensas ilin tiel, ke ili estu samgrade malfacilaj por parolantoj de diversaj lingvoj kaj ke ili ne temu pri lingvo kiun iu partoprenanto povas koni. Tamen historie la teamoj de Sud-Koreio solvas la problemojn en la angla lingvo.
La ĵurio taksas ĉiun solvon de problemo per nombro ekde 0 ĝis 20. Poste oni faras tabelon de partoprenantoj kun sumo de la nombroj ricevitaj de ili por ĉiu tasko. La du aŭ tri unuaj ricevas premion de la unua grado, kelkaj pli subaj tiun de la dua grado, kelkaj eĉ pli subaj tiun de la tria grado (la kvanto ŝanĝiĝas dum jaroj). Por kelkaj eĉ pli subaj eblas laŭdaj folioj, laŭ deziro de la ĵurio.
Dum la teama konkurado (krom la unua olimpiado de la jaro 2003) oni devas solvi en tri/kvar horoj nur unu problemon, sed tre malfacilan kaj malkutiman. Laŭ iu difinita sistemo oni taksas la solvon, kaj al la tri plej bonaj teamoj oni donas la unuan, la duan kaj la trian premion.
Kelkaj grandaj landoj partoprenas per du teamoj (Rusio tradicie sendas unu teamon el Moskvo kaj unu el Sankt-Peterburgo); krome, kiam la olimpiado estas aranĝata en unu difinita lando, tiu lando rajtas formi unu plian teamon. Se unu lando mandas plurajn teamojn, en la teama konkurado oni devas partopreni aparte.
Kelkaj malgrandaj landoj partoprenas per unu teamo de tri, du aŭ unu partoprenanto(j).
Historia
En la 1965a jaro la unuan lingvistikan olimpiadon inter mezlernejanoj aranĝis Alfred Zhurinsky (1938-1991) en Moskvo, Rusio. Poste en aliaj urboj/landoj (ekzemple Bulgario (1984), Oregono (1988) kaj Petroburgo (1995) oni aranĝis aliajn lingvistikajn olimpiadojn. Nur en 2003 olimpiado internacia aranĝiĝis - en Borovec, Bulgario.
Partopreno
La malsupra tabelo montras la jaroj, en kiu partoprenis ĉiu lando. Ankaŭ ĝi montras kiu lando aranĝis la olimpiadon en ĉiu jaro.
Großenehrich
Großenehrich estas loĝloko kaj eksa urba komunumo en Germanio. Ĝi troviĝas en la distrikto Kyffhäuser de la federacia lando Turingio, kaj ekde januaro 2020 estas parto de la komunumo Greußen. Fine de la tiam ankoraŭ memstara komunumo havis  loĝantojn.
Yi Gwang-su
Yi Gwang-su (koreio:이광수, ĉinkoree:李光洙, 4-a de marto 1892 - 25-a de oktobro 1950) estis korea sendependeca aktivisto, romanisto, verkisto, poeto. Aŭtoro de fama romano Mujong (무정). Li estis aktivisto kontraŭ konfuceismo kaj feministo. Liaj plumnomoj estis Ĉunvon (춘원, 春園), Goju (고주, 孤舟), Jangbaeksanin (장백산인, 長白山人).
Zoeterwoude
Zoeterwoude estas municipo en la nederlanda provinco de Zuid-Holland. Ĝi havis populacion de 8.125 loĝantoj (la 1-an de novembro 2012, fonto: CBS) sur areo de 21,68 km² (el kiuj 1,07 km² estas akvo).
Ariel Ŝaron Parko
Ariel Ŝaron Parko (nomita ankaŭ: Ajalon Parko) estas granda publika urba parko, kiu konstruita sude de la Telaviva Metropola Areo, ĉirkaŭ kelkaj el la riverebenaĵoj de la Ajalon rivero. La Azor Rivero kaj la Kofer Rivero estas konektitaj al la rivero en la parka areo. Aŭtovojo 1 (Israelo) kaj Aŭtovojo 44 (Israelo) trapasas tra la laŭplana areo de la parko. La parko estas planita por esti malfermita en la jaro 2020 sude Tel Aviv kaj ankaŭ inter la urboj de Holon, Azor kaj Ramat Gan. La parko estas konektita al la Menachem Begin Parko (Suda Parko) en suda Tel-Avivo kaj la Mikveh Israelo agrikultura lernejo en Holon. la parko tuj estos unu el la plej grandaj parkoj en Israelo kaj unu el la plej grandaj en la Mezoriento.
Jam estas vojeto por bicikloj en la parko.
Malnova Bnei Brak
En la areo de la parko estas la Malnova Urbo Bnei Brak, kiu estas menciita en la Hagado libro en la Juda Ferio de Pasko.
Reciklado parko
Inter la jaroj 1952 kaj 1998, la areo estis rubodeponejo nomita Hiriya. En 2002, la israela registaro decidis rehabiliti la ejon kaj konstrui grandan parkon ĉirkaŭ la centro por nekropsio kaj reciklado. En 2004, germana pejzaĝa arkitekto gajnis la postenon por la nova dezajno de la parko. En 2007, la Ekologia Studo Centro malfermiĝis en la reciklada parko. En 2010, la reciklada parko gajnis premion de la Eŭropa Centro de Arkitekturo en la kategorio de "Pejzaĝo Arkitekturo" por la plej verda dezajno por tiu jaro.
73465 Buonanno
73465 Buonanno estas malgranda, malhela asteroido de la ĉefa ekstera asteroida zono malkovrita la de la teamo de la astronomia kampajno Campo Imperatore Near Earth Object Survey (CINEOS) elde la Stacio de Campo Imperatore de la Observatorio de Abruco (L'Aquila, Italio).
Nomo
Ĝi estis nomita en honoro de la itala astronomo Roberto Buonanno, fakulo pri stela evoluo kaj direktoro de la Observatorio de Romo, ĉe kiu li kreis la teamon de planedoscienco kaj subtenis la programojn de esploro pri la  kaj la fizikaj ecoj de malgrandaj korpoj de la Sunsistemo.
Dezső Veszprémy
Dezső Veszprémy [deĵO vesprEmi], laŭ hungarlingve kutima nomordo Veszprémy Dezső estis hungara kuracisto, profesoro, patologo, bakteriologo.
Dezső Veszprémy naskiĝis la  en Hungara reĝlando en Sajószentandrás (nuntempa Șieu-Sfântu en Rumanio). Li mortis la en Szeged.
Biografio
Dezső Veszprémy akiris medicinan diplomon en Universitato Ferenc József en 1895. Post siaj studoj li eklaboris en kliniko pri internaj malsanoj en Kolozsvár. Post 2 jaroj li laboris kaj instruis en la patologia instituto. En 1903 li estis nomumita privata profesoro, en 1911 titulara eksterordinara profesoro, en 1914 publika ordinara profesoro, samtempe institutestro. Tiujn lastajn titolojn li portis ankaŭ en Szeged, ĉar la universitato translokiĝis al Szeged en 1919. En la studjaro 1923 li estis rektoro.
Gliwice
Gliwice (prononcata "gliVIce", nomata Glivico en Esperanto, ĝis 1945 germane Gleiwitz, prononcata "GLAJvic") estas urbo en la silezia provinco de suda Pollando. Ĝi apartenas al samnoma komunumo kaj estas la administra centro de ankaŭ samnoma distrikto Gliwice. En en la urbo vivis. La urbo situas ĉe rivero Kłodnica, ĉirkaŭ 20 km okcidente de la urbo Katowice (germane Kattowitz).
Historio
La urbo estas malnova komunumo de supra Silezio, ĝia fonda letero devenas el antaŭ 1276, kiam pola princo el dinastio Piastoj Władysław de Opole ĝin urbigis. En 1312 ĝi iĝis ĉefurbo de Princlando Gliwice. En 1482 la armeo de Matiaso la 1-a de Hungario akiris ĝin. Ĝi ankaŭ apartenis al la Ĉeĥa Reĝlando, poste al la Habsburga Imperio kaj en 1742 – kiel parto de Silezio – iĝis parto de Prusio.
La traktato de Versailles en 1919 deklaris, ke pri la urbo devas decidi popola referendumo. La voĉdonado okazis la 20-an de marto 1921 kaj la urbo voĉdonis por Germanio, dum la provinco al Pollando. En junio de 1921 alvenis en la urbo anglaj tankoj, ĉar okazis armilaj bataloj inter germanaj kaj polaj libertrupoj. Gleiwitz kaj Hindenburg, kiu ĝis 1915 germane nomiĝis Zabrze, venis provizore sub francan administradon. Laŭ decido de Ligo de Popoloj (oktobro de 1921), Gleiwitz estis donata al la vejmara Germanio. La urbo iĝis grava centro de supra Silezio, dum la oficiala centro iĝis Opole. La germanoj forte apogis la urbon kaj la regiono por halti la formigradon de la germanoj kaj evoluigi la gravan apudliman regionon. Gleiwitz tiel iĝis plej granda urbo de la regiono.
Tie okazis la fifama provoko de Gliwice farita de germanaj nazioj, la 31-an de aŭgusto 1939, kontraŭ la radiostacio de Gliwice. Tio estis la preteksto por ataki Pollandon. Dum la milito, la loka industrio laboris por la germana armeo. En Gleiwitz funkciis 4 subkoncentrejoj de Aŭŝvico, donante malmultekostajn laboristojn. La Ruĝa Armeo okupis la urbon la 24-an de januaro 1945.
Post la dua mondmilito, Gliwice doniĝis al Pollando.
Ekonomio
La loĝloko situas apud la fervoja linio Krakovo–Vroclavo. Ĝi estas malpez-industria centro de la regiono, la ferfandejo fondiĝis en 1794, la koksiga uzino en 1798. La fandejo famiĝis pro specifaj gisaĵoj. Gravas ankaŭ la kemia kaj nutraĵ-prilabora industrio de la urbo.
La urbo havas grand-trafikan havenon borde de la kanalo de Gliwice, kiu estas la plej granda ŝipebla interna haveno de Pollando. Oni transportas tra ĝi kaj la Odro al direkto de la Balta maro.
La Teknika Universitato de la urbo fondiĝis en 1945.
Esperanto-movado en Gleiwitz antaŭ la unua mondmilito
En 1909 post longaj preparaj laboroj sukcesis al s-ro A. Skorupa, instruadi 10 personojn en Esperanto. Post la kurso ili decidis fondon de grupo, kiu havos la unuan oficilalan kunvenon komence de majo. S-ro Skorupa provizore prezidis la grupon. La grupo definitive elektis estraron, S-ro A. Skorupa estis prezidanto. Kunvenoj okazis ĉiulunde en Hotelo „Victoria”. La esperanta sekcio de la stenografista societo „Stolze-Schrey” apartiĝis kaj fariĝis memstara grupo.
La 17-an de julio 1910 okazis tie kunveno de esperantistoj el Gleiwitz, Leobschütz kaj Kattowitz, por priparoli rimedojn de komuna propagando en Supra Silezio, kie pro malfavoraj politikaj cirkonstancoj Esperanto nur malrapide prosperis. Tamen ŝajnis naskiĝi pli da intereso por la afero precipe danke al la intensa propagando de d-ro Lazarek el Zabrze. Ĉar dum la propagando ofte estas sentita malagrable la manko de adresaro de germanaj esperantistoj, oni proponis la kreon de tiea libro al la kongreso en Augsburg. Post parolado de Pjetschka kurso estis malfermita. La tiea grupo, fondita de s-ro A. Skorupa (nun en Berlino), denove ekvivis. S-ro Pjetschka fariĝis prezidanto, f-ino Bronner, sekretariino kaj Hans Śliwka, kasisto. Kunvenoj okazis en Café Kaiserkrone. En 1911 la loka grupo aranĝis kelkajn kursojn.
En 1912 okaziĝis du kursoj. Loka Esperanto-unuiĝo havis la 11-an de januaro 1913 sian ĉefkunvenon, senpaga provleciono estis aranĝita la 23-an de januaro. La 3-an de majo la grupo festis sian fondiĝfeston en la salono de Kaiserhof. Post prologo Esperanta sekvis la festparolado de la prezidanto kaj poste komenciĝis longa vico de diversspecaj kantoj, parte prezentataj de f-ino M. Richter el Beuthen, operkantisto Bronder de la urba teatro en Krefeld kaj basisto Hamburger el Gleiwitz. Komunaj kantoj zorgis pri amuzado, danco finis la belan feston. Loka Grupo de Germana Esperanto-Asocio la 4-an de oktobro 1913 aranĝis gajan vesperon, en kiu ankaŭ seriozeco en formo de propaganda parolado de s-ro Bluschke el Königshütte ne mankis. La balo tre amuzis la multnombrajn ĉeestantojn. La 6-an de oktobro kurso komenciĝis per senpaga provleciono. Supersilezia Esperanto-Ligo la 7-an de decembro 1913 havis sian membrokunvenon en Gleiwitz. Post ekzameno, en kiu partoprenis kaj sukcesis 2 Gleiwitz-anoj, komenciĝis je la 630 posttagmeze la multnombre vizitata kunveno, kiun prezidis Max Fleischer el Beuthen.
Santana da Ponte Pensa
Santana da Ponte Pensa estas municipo de la brazila subŝtato San-Paŭlio, kiu taksis 1.641 loĝantojn en 2010.
Frederick Collier Bakewell
Frederick Collier BAKEWELL (naskiĝis en 1800, mortis en 1869) estis skota malkovristo. Li evoluigis en 1847 la unuan funkciantan kopitelegrafon (praulon de la nuna fakso), per kiu oni povis eĉ fotojn sendi. La inventaĵo ne estis komerce uzita.
Signodonanto estis nekonduka cilindro, sur kiun oni skribis per konduka tinto.
Universo (matematika)
En matematiko, kaj speciale en aro-teorio kaj matematika logiko universo estas aro aŭ klaso da ĉiuj objektoj konsidereblaj en koncerna formala kunteksto.
Mátraszőlős
Mátraszőlős [mAtrasOlOŝ] estas vilaĝo en Hungario, en regiono Norda Hungario, en departemento Nógrád, en Distrikto Pásztó. La loknomo signifas: Matra-vitejo.
Situo
Mátraszőlős situas en valo de rojo, preskaŭ laŭ ĉefvojo Hatvan-Salgótarján. Pásztó troviĝas 6, Bátonyterenye 14, Salgótarján kaj Szécsény po 22, Budapeŝto 90 km-ojn.
Historio
Antaŭ la hungaroj keltoj vivis tie. La unua mencio devenis pri la vilaĝo el 1229 en formo "Zeuleus". Vilaĝservoj estas infanĝardeno, kulturdomo, poŝto.
Moodle
Moodle (Esperante "Mudlo") estas retlerneja programaro (ankaŭ konata kiel Sistemo por Administrado de Kursoj - angle "CMS" - aŭ kiel Virtuala Lerno-Medio - angle "VLE") bazita sur liberprogramara/malfermitkoda permesilo. Ĝi havas konsiderindan amplekson, kun pli ol 20 mil registritaj retejoj, 8 milionoj da uzantoj en pli ol 800 mil kursoj (ciferoj de la 24a/januaro/2007).
Mudlon oni konceptis por helpi edukistojn en la kreado kaj administrado de retkursoj kun eblecoj de favora interagado. Ĝia publik-koda uzpermeso kaj laŭmodula dezajno signifas, ke diversaj personoj povas disvolvi aldonajn funkciojn, tasko-modelojn, ekzercojn, ktp. Ĝia disvolvado estas subtenata de mondvasta reto de komercaj kaj ne-komercaj uzantoj, sub la kunordigado de la Moodle-kompanio bazita en Perth, Okcidenta Aŭstralio.
La enkonduko de Mudlo en Esperantion estas iniciatita de Carlos Pereira, aŭtoro de la perkomputila lernilo "Kurso de Esperanto". Lernejo ege Mudlo-ema estas ekz. Lindenberg-gimnazio (Ilmenau).
Bentoso
La bentoso (de la antikva greka βένθος, benthos, = profundo) estas la tutaĵo de la akvaj organismoj kiuj vivas en, sur aŭ proksime de la fundo de oceanoj, maroj, aŭ lagoj (Benta zono). La bentoso kontraŭas al la pelago, kiu enloĝas la tutan akvan mason.
Laŭ iliaj vivmaniero, la bentosaj estaĵoj estas dirataj: Laŭ iliaj grandecoj, bentosaj estaĵoj estas dirataj: La bentosa zono, laŭ ĝia profundo, estas nomata:
Alano la 3-a (Bretonio)
Alano la 3-a, la Granda (dirata Rebrit aŭ Roebre, kiu signifas la granda en la bretona lingvo ) (997- 1-a de Oktobro 1040), filo kaj posteulo de Gotfredo Bérenger (fr: Geoffroy Bérenger), grafo de Rennes kaj duko de Bretonio, kaj de Havoise de Normandio, estis duko de Bretonio de 1008 ĝis 1040. Praido de Erispoe, li kelkfoje uzis la titolon de reĝo de Bretonio.
Biografio
Dekjara je la morto de sia patro, li apogis sin sur sia patrino, mortinta en la 22-a de Februaro 1034, poste sur la episkopoj de Nantes (Gautier) kaj de Vannes (lia onklo Judicaël), kaj sur la ĉefepiskopo de Dol-de-Bretagne (Junguené).
Unue, Alano la Tria militis kontraŭ la grafo de Anĝevio Foulque Nerra, poste kontraŭ la duko Roberto la 1-a de Normandio. Li omaĝis al Roberto, kiu, post ilia reamikiĝo, konfidis al li la kuratorecon de sia heredonto Guillaume le Bâtard okaze de sia deiro por pilgrimi al Jerusalemo en 1034.
En 1035, li konsistigis la apanaĝon de Pentievro por sia poste naskita frato Eudes, kiu estos ĝia unua grafo.
Roberto la Unua mortis en 1035 revenante de sia pilgrimado, Alano la 3a tiam decidis interveni en Normandio, pretekstante la protekton de la rajtoj de la estonta reĝo de Anglio, Vilhelmo, minacataj per la ribelo de parto de la normanda nobelaro. Fakte, li postulis la duklandon ĉar li estis la nepino de la duko Rikardo la Unua laŭ sia patrino. La ekspedicio fiaskis. Li mortis en tiu kampanjo, en Vimoutiers en 1040, pro veneniĝo. Li estis entombigita kun la unuaj dukoj de Normandio en la abateja preĝejo de la Trinité en Fécamp.
Edziĝo kaj idaro
Edziĝinta en 1018 al Berta, filino de la grafo Eudes la 2-a de Blois, ili havis du infanojn :
Kun nekonata konkubino, Alano la Tria havis ankaŭ nelegitiman filon :
Radiostacio de Gliwice
La Radiostacio de Gliwice estis germana radiostacio en Gliwice (germane Gleiwitz), en Supra Silezio, apartenante ĝis 1945 al Germanio. Hodiaŭ ĝi estas parto de Pollando. La radiostacio iĝis konata pro germana provoka atako la 31-an de aŭgusto 1939 - ŝajnigita, ke faris ĝin poloj - kontraŭ ĝi, kiu estis preteksto eki militon kontraŭ Pollando.
La unua stacio de Glivice ekis la 15-an de novembro 1925 kaj kies anteno estis fiksita je du ŝtalturoj, altaj de 75 m. Tiu unua stacio ne sufiĉis povume post 1928, tiel oni konstruis novan en 1934-35. Ĝi estas el larika ligno kaj altas 118 m. Ĝi estas ekde 1983 la plej alta lignoturo de la mondo kaj la sola lignotura radiosendilo.
La stacio postvivis la militon kaj servis ĝis 1955 kiel normala radiostacio. Poste ĝi servis kiel ĵama stacio, ĉefe kontraŭ Radio Libera Eŭropo, ĝis la 1980-aj jaroj, kiam oni ĉesigis la ĵamadojn.
Muzeo
Ekde la 2-a de januaro 2005, la radiostacio servas kiel muzeo.
Muzeo Corinne Mamane pri kulturo de Filiŝtoj
La Muzeo Corinne Mamane pri kulturo de Filiŝtoj (המוזיאון לתרבות הפלשתים ע"ש קורין ממן, The Corinne Mamane Museum of Philistine Culture) estas arkeologia muzeo en Aŝdod, Israelo. Ĝi esploras la kulturon de la Filiŝtoj, kiuj loĝis en tiu areo. Ĝi estas la sola muzeo en la mondo dediĉita al tiu kulturo kaj la unua muzeo, kiu malfermiĝis en Aŝdodo en 1990.
Corinne Mamane estis juda studentino, kiu naskiĝis en Casablanca (Maroko). Ŝi pereis en 1984 en trafikakcidento en Francio, kie ŝi studis en universitato.
La muzeo havas 3 etaĝojn. La unua prezentas la filiŝtan kulturon. La dua estas por portempa elmontradojn. La tria etaĝo estas dediĉita al la filiŝta kuirarto.
Kserkso la 2-a (Persio)
Kserkso la 2-a (perse: خشیارشا Ĥeŝejoŝo) de 424 a.K. ĝis 423 a.K. regis la Persan imperion. Li estis reĝo dum 45 tagoj. Li estis de Aĥemenida dinastio.
Rita Kőbán
[kObAn], laŭ hungarlingve kutima nomordo Kőbán Rita estas hungara kajakisto, kvarfoja olimpiano, dufoja olimpika kaj naŭfoja monda ĉampionoj, trejnisto.
naskiĝis la en Budapeŝto.
Biografio
akiris trenistan diplomon en Gimnastika Altlernejo de Budapeŝto. Ŝi ricevis premiojn inter 1988-2020.
Sporta kariero
inter 1977-2002 estis kajakisto en pluraj ĉefurbaj sportkluboj sur Danubo. Ŝi estis hungara ĉampiono 31-foje inter 1981-2000 individue aŭ teame. Ŝi estis olimpiano en Hungario en la Somera Olimpiko 1988, Hungario en la Somera Olimpiko 1992, Hungario en la Somera Olimpiko 1996 kaj Hungario en la Somera Olimpiko 2000 kun 2 oraj, 3 arĝentaj kaj bronza medaloj individue aŭ teame, krome en mondĉampionumoj ŝi estis la unua naŭfoje inter 1986-1999. Kelkaj el ŝiaj partneroj en kajako estis Erika Géczi, Éva Laky, Éva Rakusz, ŝia plej grava trejnisto estis Katalin Rozsnyói. Depost sia aktiva sporta kariero ŝi havis postenojn en la hungara akvasporta vivo, krome ŝi estis ankaŭ trejnisto.
EspoDespo
Espo Despo estas internacia grupo kiu elfaras kantojn kun originalaj tekstoj skribitaj en Esperanto. La bando havas sian bazon en Kopenhago, Danio. Nunaj membroj (ek de 2018) estas de bosnia, franca kaj usona origino. La grupo havas sian bazon en Kopenhago, Danio.
Historio
Espo Despo, ofte skribita kiel EspoDespo aŭ Espo-Despo estas fondita fine de la jaro 2005. En la unua membraro sur tamburoj ludis Lorenco Laurent Fricault, sur klavaro Karlito Karl Maybach kaj sur gitaro Amir Hadziahmetovic - AmoDeL'Iro, kiu ankaŭ ĉefkantis. En la komenco, la bando plejparte ludis kantojn de tiutempe ĵus dissolvita grupo Esperanto Desperado, sed la bando rapide reformiĝis kaj trovis sian propran stilon kreante novajn kantojn. La novfondita bando tuj komencis registradi novajn kantojn. La unua koncerto de la nova grupo okazis en junio 2006 en Kopenhago, kaj ek de tiam la bando koncertis regule en Danio por esperantistoj kaj ne-esperantistoj, sed ankaŭ dum pluraj esperantaj aranĝoj en Eŭropo. La bando ludis interalie en Danio, Germanio, Pollando, Italio, Bosnio kaj Hercegovino, Francio ktp.
Dum la jaroj 2009-2010, Espo-Despo koncertis pli multe, kaj plej ofte kiel triopo. En tiu periodo la bandon forlasis tiama tamburisto Lorenco, kaj lin anstataŭis usona perkutilisto Thomas Petruso. Fine de 2010, Tomaso devis translokiĝi al Usono, kaj la bando trovis novan trumiston: Glenn Hartmann Thomsen. Talenta dana trumisto Glenn koncertis kun la bando ek de fino de 2010 ĝis la mezo de 2013. De la komenco de 2012 kun la bando ofte gastludas gitaristo Dino Dino Pehilj, kiu nuntempe estas preskaŭ plena membro de la orkestro. Ek de la komenco de 2014. al la bando aliĝas talenta tamburistino Birte Knutzen. En 2015, la grupo revenis al la studo por registri kantojn por nova albumo, Bosniumas, kiu la bando eldonis kunlabore kun eldonejo Vinilkosmo en majo 2016. En 2018 Frederic Osuch anstataŭis Birte Knutzen sur tamburoj.
Anaro
La membroj estas Amir Hadžiahmetović - AmoDeL'Iro, kiu estas la ĉefa kantverkisto, gitaristo kaj kantisto. Karl Maybach, multi-instrumentisto, kiu ĉefe ludas bason kaj aldonas kromvoĉojn. Li kelkfoje ankaŭ kontribuas sur trombono, klavaroj, chapman stick aŭ diĝeriduo. Karl havas la plej grandan influon al grafika prezento, muzikaj aranĝoj kaj al la sono de la muziko. Birte Jona Røskvar Knutzen sur drumoj estas kapabla preni eksciitajn kaj defiajn ritmojn al pli alta nivelo, uzante grandegan dozon de pasio, dinamiko kaj kreemo miksita kun tuŝo de ŝia ĵazeca, monda-muziko stilo. La plej nova drumisto Frederic Osuch havas suptilan stilon, bonan orelon kaj longan sperton kun drum-registrado.
Nunaj membroj:
Multfoje gasto, preskau membro:
Ekstersistema radiko
- Elemento > Radiko > Ekstersistema radiko. - O-karaktera radiko, sed uzeblaj O-e sen O.
La ekstersistemaj O-karakteraj radikoj estas iasence primitivaj vortoj (primitivaj substantivoj), ĉar ili povas roli kiel memstaraj vortoj sen O-finaĵo, sed distingiĝas disde la pronomoj, ĉar ili povas uziĝi ankaŭ kun O-finaĵo sen signifoŝanĝo ("Zamenhof" = "Zamenhofo"), dum pronomoj neniam tiel uziĝas ("mio" - se entute ebla - ne egalas al "mi"). Oni povas do diri, ke ili esence estas normalaj radikoj, kiuj uzeblas pro speciala licenco substantive sen efektiva O-finaĵo. Oni krome rimarku, ke la Esperantaj liternomoj konsonantaj ne havas O-finaĵon en si. Veran O-finaĵon oni povas aldoni laŭbezone (ekz. "do-oj"), kaj aliaj vortklasaj finaĵoj aldoniĝas post la elparolhelpa "o", ne anstataŭ ĝi (ekz. "do-a", ne *da*).
Universitato de Tenesio
La Universitato de Tenesio (The University of Tennessee; foje ankaŭ University of Tennessee at Knoxville; mallongigita: UTK aŭ UT Knvoxille) estas usona publika universitato en Knoxville en la ŝtato Tenesio, kaj fondita la.
Ĝi estas la plej elstara universitato inter la publikaj universitatoj financitaj de la ŝtato Tenesio. La universitato estas inter la plej malnovaj en Usono (29-a laŭ aĝo). La ĉefa kampuso de la universitato situas en la grandurbo de Knoxville kaj ekzistas aliaj kampusoj en la grandurboj de Memfiso, Martin kaj Chattanooga. Ankaŭ, la Universitato de Tenesio, en kunlaboro kun la Battelle Memorial Institute, administras la nacian laboratorion en Oak Ridge.
Cruas (stacidomo)
Cruas estas franca varstacidomo sur linio - Grezan, situanta en  Cruas, en departemento Ardèche, regiono Aŭvernjo-Rodano-Alpoj.
Temas pri stacidomo de Société nationale des chemins de fer français (SNCF).
Ĝi situas ĉe kilometra punkto (PK) de linio Givors-Canal - Grezan (800000).
Finaĵo
La finaĵbezonaj elementoj estas ordinaraj radikoj kaj afiksoj (sufiksoj kaj prefiksoj). Ili aperas kun posta signeto, kiu indikas, ke ili ne povas uziĝi kiel memstaraj vortoj en la lingvo, ekz. RADIK/. Iuj finaĵbezonaj elementoj havas la plian indikon "prefikso" aŭ "sufikso". Tio ne estu komprenata kiel ia oficiala statuso de tiuj elementoj, sed nur kiel helpilo por facila rekonebleco.
La finaĵoj estas la elementoj, kiuj servas por fari vortojn el radikoj, kaj por plu modifi vortojn sintakse. La finaĵoj plu disklasiĝas laŭ tio, ĉu ili povas transformi radikon en vorton, aŭ nur plunuancas vorton (primitivan aŭ kunmetitan) sintakse :
La finaĵoj ĝenerale aperas en la listoj kun antaŭa dividostreko (-A, -E, -O...)
Vladimír Körner
Vladimír KÖRNER (naskiĝis la 12-an de oktobro 1939 en Prostějov) estas ĉeĥa verkisto kaj aŭtoro de filmaj scenaroj.
Li studis industrian filman lernejon (abiturientiĝo 1958) kaj dramaturgion en Prago (promociiĝo 1962). Jam ekde 1961 li laboras scenaristo de filma studio Barrandov en Prago. Liaj filmoj ĉiam apartenas al la plej bonaj filmitaj en Ĉeĥoslovakio kaj nun en Ĉeĥio. Same sukcesa li estas kiel verkisto, precipe de historiaj romanoj, en kiuj li bildigas tragedian konflikton de unuopulo kontraŭ la homa socio, ĉiam kun profunda psikologio. Kelkajn filmojn li prilaboris laŭ tekstoj de aliaj verkistoj.
Golub-Dobrzyń
Golub-Dobrzyń estas urbo en la provinco Kujavio-Pomerio de Pollando. Ĝi apartenas al samnoma komunumo kaj estas la administra centro de ankaŭ samnoma distrikto Golub-Dobrzyń. En en la urbo vivis.
Stacio Sakaisuji-Hommachi
Stacio Sakaisuji-Hommachi (堺筋本町駅 [Sakajsuĵi-Hommaĉi-eki], Sakaisuji-Hommachi Station) estas fervoja stacio en Kvartalo Chūō, Osako, Japanio. La stacio servas 2 liniojn de la metroa reto Osaka Urba Subtera Fervojo: Linio Sakaisuji, Linio Chūō.
Brienza
Brienza estas komunumo de Italio. Ĝi apartenas al la regiono Basilikato kaj al la provinco Potenza. Fine de en la komunumo vivis. Najbaraj komunumoj estas Atena Lucana (SA), Marsico Nuovo, Polla (SA), Sala Consilina (SA), Sant'Angelo Le Fratte, Sasso di Castalda kaj Satriano di Lucania.
2239 Paracelsus
2239 Paracelsus estas mezgranda malhela asteroido de la asteroida zono, malkovrita la 13-an de septembro 1978 de la svisa astronomo Paul Wild elde la Observatorio Zimmerwald apud Berno.
Nomo
Ĝia nomo, honoras Philippus Theophrastus Aureolus Bombastus von Hohenheim, pli konata sub la latina plumnomo "Paracelsus", svisa astrologo, alkemiisto kaj kuracisto de la 16-a jarcento.
Helfenburk u Bavorova
Helfenburk estas burgruino en Ĉeĥio. Ĝi situas en Sudbohemia regiono, distrikto Strakonice, en katastra teritorio de municipo Krajníčko, 6 km okcidente km de Bavorov, sur roka deklivo en alto 680 m.s.m. kun panoramo al la vasta ĉirkaŭaĵo.
Ampleksa, bone konservita ruino de mezepoka gotika burgo, fondita en 1355 de la plej potenca sudbohemia nobela familio Rožmberk, surbaze de la ordono de la tiama imperiestro Karolo la 4-a. En la periodo de malfrua gotiko ĝi estis rekonstruita je fortikaĵo. Dominanto de la tuta sudorienta regiono Šumava, romantiketosa loko kaj ŝatata celo por piedekskursoj.
Kantono Scott (Indianio)
Laŭ la stato de la jaro en la kantono vivis  sur areo de  kvadrataj kilometroj, kio rezultigas loĝdenson de  loĝantoj/km².
Hooverville
Hooverville estas popola nomumo por la mizer-kvartaloj en/apud la usonaj komunumoj. Ili estiĝis okaza de la granda depresio en Usono dum registarado de prezidento Herbert C. Hoover. Tiam la senhejmuloj kaj aliaj ege malriĉaj homoj konstruis por si mizerloĝejojn el ŝtalplatoj kaj aliaj malmultekostaj materialoj (restaĵoj, ruboj), en mizeriĝintaj urbokvartaloj. Tiuj mizer-setlejoj estis toleritaj fare de la ŝtataj instancoj pro pli-malpli longa tempo, poste tiuj estis ĉesigitaj por liberigi la lokon, ebligi trafikon tra tiu areo.
Richard Henry Dana, Jr.
Li naskiĝis en unu el la unuaj familioj de Kembriĝo, Masaĉuseco, nepo de Francis Dana, kaj ĉeestadis Universitato Harvard. Suferante problemon pri sia vidkapablo post atako de morbilo (rubeolo?), li pensis, ke eble vojaĝo povus helpi sian febliĝantan vidivon. Anstataŭ iri fari Grandan Turismadon tra Eŭropo, en 1834 li forlasis Harvard-on por labori kiel ordinara maristo sur vojaĝo ĉirkaŭ Kabo Hornan al la tiam distega Kalifornio, tiutempe ankoraŭ parto de Meksiko. Li forvelis sur la brigo Pilgrim (180 tunoj, 86.5 futojn longa), vizitis nombron da setlejoj en Kalifornio (inkluzive de Monterey, San Pedro, San Juan Capistrano, San-Diego, Santa Barbara, kaj Santa Clara), kaj revenis al Masaĉuseco du jarojn poste kiel ferdekano sur la Indiaman Alert, farinte vintran trapason ĉirkaŭ Kabon Hornan. Li resurteriĝis en Bostono en septembro 1836.
Li kronikis la vojaĝon taglibre, kaj post la vojaĝo li verkis Du Jarojn antaŭ la Masto (en:Two Years Before the Mast) surbaze de siaj spertoj. La terminmo antaŭ la masto aludas al la loĝejoj de la maristoj -- en la teŭgo, en la antaŭo de la ŝipo, dum la oficiroj loĝas proksime al la malantaŭo. Lia verkaĵo montras lian estontan socian senton favore al la subprematoj.